સુપ્રીમ કોર્ટે બેંકોના અસોસિયેશને દાખલ કરેલી અરજી પર સુનાવણી કરતા વિજય માલ્યાને કોર્ટેની અવમાનનના મામલામાં દોષી માન્યો છે. કોર્ટે વિજય માલ્યાને 10 જુલાઈના રોજ કોર્ટમાં હાજર રહેવાનો આદેશ આપ્યો છે. સાથે જ કોર્ટે કહ્યું હતું કે તે કોર્ટમાં હાજર રહી પોતાનો પક્ષ મૂકે. કોર્ટે માલ્યાને એવો સવાલ પણ કર્યો છે કે તેણે પોતાની પ્રોપર્ટી અંગે કોર્ટને જે જાણકારી આપી છે તે સાચી છે કે નહીં? સુપ્રીમ કોર્ટે કિંગફિશર એરલાઈન્સના વડા વિજય માલ્યા વિરુદ્ધ અદાલતનું અપમાન કરવાની સુનવણી કરી રહી હતી.